रियल क्वाटरफाइनलमा
स्पेनिस कोपा डेल रे अन्तर्गत बुधबार नुमान्सियासँग २–२ को बराबरीमा रोकिएको रियल म्याड्रिड क्वाटरफाइनल पुगेको छ । पहिलो लेगमा ३–० ले विजयी रियलले समग्रमा ५–२ को अग्रतासँगै अर्को चरणमा प्रवेश पायो ।
म्याड्रिड — स्पेनिस कोपा डेल रे अन्तर्गत बुधबार नुमान्सियासँग २–२ को बराबरीमा रोकिएको रियल म्याड्रिड क्वाटरफाइनल पुगेको छ । पहिलो लेगमा ३–० ले विजयी रियलले समग्रमा ५–२ को अग्रतासँगै अर्को चरणमा प्रवेश पायो ।बुधबार दोस्रो रोजाइको टोली उतारेको रियलका लागि लुकास भाज्केजले दुवै हाफमा अग्रता दिलाएका थिए । तर, गुल्लेर्मोले दुवैपल्ट बराबरी गोल फर्काए । अन्य खेलबाट आफूअनुकूल नतिजा निकाल्दै लेगानेस र अलाभेस पनि क्वाटरफाइनलमा प्रवेश गरे ।आर्सनल–चेल्सी बराबरलन्डन– इंग्लिस लिग कपअन्तर्गत सेमिफाइनलको पहिलो लेगमा आर्सनल र चेल्सी गोलरहित बराबरीमा रोकिएका छन् । चेल्सीको घरेलु मैदानमा भएको खेलमा दुवै टोलीले पहिलो रोजाइको टोली उतारेका थिए । दोस्रो लेग अर्को साता आर्सनलको मैदानमा हुनेछ ।